موهندیس حسن راشدی ـ آزربایجانلی یازار،
آزربایجانلی آیدین و یازار، حسن راشدی 1333 جی گونش ایلینده (1954 میلادی ) آزربایجانین بو گونکو اردبیل ایالتینین ،گئرمی (موغان) شهرینین موران بولومونده یئرلشن ظاهرا / زاهرا/ زهراکندینده، دونیایا گؤز آچیب.
ایلک تحصیلاتینی و آلتینجی صینیفه قدر اؤز دونیایا گؤز آچدیغی کندینده و " بیرونی زهرا " آدیندا اوخولدا،اورتا تحصیلینی دوققوزا کیمی ده گئرمیده و " خواجه نصیر " آدیندا مکتب ده اوخودو و
1348 گونش ایلینده 15 یاشی وارکن تئهرانا
کؤچدو. دبیرستانین اوچ ایلینی تئهراندا اوخودو و یوکسک تحصیلاتینی
الکترونیک ریشتهسینده تئهران و آمئریکادا بیتیردی. و ائله اؤز ریشتهسینده
ایشه باشلادی.
موهندیس حسن راشدی 1356 ایللریندن تورکجه
کیتابلارین یاییلماسی آزاد اولدوقدان سونرا آنا دیلی و اؤز هویتی حاقدا
آرتیق اوخوماغا و دوشونمهیه باشلادی. 1357 اینقیلابیندان سونرا « وارلیق» ، « یولداش »
کیمی تورکجه درگیلری اوخویاراق، تئهرانین دمشق خیاوانیندا قورولان
آزربایجان انجومنی / انجمن آزربایجان دا سورکلی ایشتراک ائتدی. بو
انجومنده موهندیس راشدی آزربایجانلی شاعیرلر، یازارلار، ادیبلر و سیاست
آداملاری ایله تانیشدی. بو شخصیتلردن بیری ده آزربایجانین آدلیم یازاری گنجعلی صباحی ایدی کی جناب راشدی اونونلا گؤروشرکن اونون تجروبهلریندن فایدالاناراق تورکجه یازیب اوخوماق فونونلارینی اؤیرندی.
حسن راشدی ۱۳۵۸ ایلدن ۱۳۶۲ یه کیمی اؤز تورکجه یازیلارینی تاخما آدلا
درگیلرده چاپ ائتدیرمیش آنجاق اونون ایلک اؤز آدیلا چاپ اولان اثری، « آجی حیات » آدیندا بیر حیکایه اولموشدور کی « حسن موغانلی » آدیلا « وارلیق» درگیسینین ۱۳۶۲ ایلین مرداد – شهریور آییندا - ۵۱ -۵۲ سیرا ساییمینین ۵۴ ونجو صفحه سینده چاپ اولموشدور [1].
او زاماندان سونرا موهندیس راشدینین یازیلاری وارلیق درگیسینده، فروغ آزادی گوندهلیینده، امید زنجان، نوید آذربایجان، یارپاق، دیلماج ، اؤیرنجیسل و باشقا آزربایجان درگیلرینده اؤز آدی ایله چاپ اولدو کی اونلارین سایی 150 دن آرتیق اولور.
نوع مطلب :
گرمی، سوزلر، موران، روستای زهرا، خبر،
برچسب ها :
حسن راشدی، گرمی، روستای زهرا، موران،
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab kas_Arab pes_Arab pes_Arab pes_Arab